

13


4.pielikums
Ministru kabineta
2009.gada 7.aprīļa
noteikumiem Nr.300
 


Izziņa par atzinumos sniegtajiem iebildumiem
	
Likumprojektam “Grozījumi Noguldījumu garantiju likumā”


(dokumenta veids un nosaukums)


Informācija par starpministriju (starpinstitūciju) sanāksmi vai elektronisko saskaņošanu

	Saskaņošanas dalībnieki











	Tieslietu ministrija, Latvijas Finanšu nozares asociācija.

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	nav




II. Jautājumi, par kuriem saskaņošanā vienošanās ir panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	Likumprojekta 4. pantā ietvertā Noguldījumu garantiju likuma 6.1 panta pirmā daļa: 

“(1) Komisija, nodrošinot šajā likumā paredzēto uzdevumu izpildi, veic personas datu apstrādi. Veicot personas datu apstrādi, Komisija ievēro samērīguma principu un veic personas datu apstrādi tikai tādā apmērā, kāds nepieciešams šajā likumā noteikto Komisijas uzdevumu izpildei.”

	Tieslietu ministrija

	Uzturam Tieslietu ministrijas 2021. gada 7. jūlija atzinuma Nr. 1-9.1/761 “Par likumprojektu “Grozījumi Noguldījumu garantiju likumā”” (turpmāk – Atzinums) 1. iebildumu, jo apšaubām izziņas 1. punktā ietvertā skaidrojuma pamatotību, proti, saskaņā ar Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula) prasībām Noguldījumu garantiju likumā ir jāparedz fizisko personu datu apstrādes principi. 
Pirmkārt, izziņā un anotācijā nav norādītas un analizētas Datu regulas tiesību normas, kas paredz pienākumu nacionālajos normatīvajos aktos noteikt personas datu apstrādes principus. Otrkārt, atkārtoti vēršam uzmanību, ka Datu regula ir tieši piemērojama un tā neparedz pienākumu dalībvalstu normatīvajos aktos noteikt personas datu apstrādes principus. Treškārt, saskaņā ar Datu regulas 45. apsvērumu un 6. panta 2. un 3. punktu, ja apstrādi veic saskaņā ar uz pārzini attiecināmu juridisku pienākumu, vai ja apstrāde ir nepieciešama, lai izpildītu uzdevumu, ko veic sabiedrības interesēs vai īstenojot oficiālas pilnvaras, apstrādes pamatam vajadzētu būt noteiktam Savienības vai dalībvalsts tiesību aktos. (..) Arī apstrādes nolūkam vajadzētu būt noteiktam Savienības vai dalībvalstu tiesību aktos. Turklāt minētajā tiesību aktā varētu precizēt vispārējos nosacījumus, kas paredzēti šajā regulā, kura reglamentē personas datu apstrādes likumīgumu, izstrādāt norādes, kā noteikt pārzini, apstrādājamo personas datu veidu, attiecīgos datu subjektus, vienības, kurām personas dati var tikt izpausti, apstrādes nolūka ierobežojumus, glabāšanas laikposmu un citus pasākumus, lai nodrošinātu likumīgu un godprātīgu apstrādi. Ņemot vērā minēto, secināms, ka tiesību aktos primāri jānorāda nolūks, kuru dēļ ir nepieciešama personas datu apstrāde. Vienlaikus informējam, ka Tieslietu ministrijas ieskatā, projektā noteiktais personas datu apstrādes nolūks “šajā likumā paredzēto uzdevumu izpilde” un “Komisijas uzdevumu izpilde”, visticamāk, ir pārāk vispārīgi noformulēts, kā rezultātā netiks nodrošināta Datu regulas 5. panta 1. punkta b) apakšpunkta izpilde attiecībā uz “nolūka ierobežojuma” principa ievērošanu.  Šajā sakarā lūdzam atkārtoti izvērtēt Atzinuma 1. iebildumu un nepieciešamības gadījumā izslēgt 6.1 panta pirmo daļu vai arī attiecīgi precizēt projektu.  
 
	Iebildums ņemts vērā


	Izslēgts likumprojekta 4. pants (6.1 panta pirmās daļas grozījumi).

Attiecīgi svītrots anotācijas teksts, kas saistīts ar 6.1 panta pirmās daļas grozījumiem.

	2.
	Likumprojekta 4. pantā ietvertā Noguldījumu garantiju likuma 6.1 panta otrā daļa: 

“(2) Pamatojoties uz Fizisko personu datu apstrādes likuma 27. panta pirmajā daļā noteikto, Komisija datu subjektam nesniedz Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK 15. pantā norādīto informāciju, ko tā apstrādā, lai nodrošinātu šajā likumā paredzēto uzdevumu izpildi un nodrošinātu noguldījumu garantiju fonda un noregulējuma iestādes darbību.”
	Tieslietu ministrija

Uzturam Atzinuma 2. iebildumu, jo izvērtējot anotāciju, nevar gūt secinājumu, kāpēc būtu jāierobežo datu subjekta tiesības, kas izriet no Datu regulas 15. panta. Paskaidrojam, ka Datu regulas 15. pants paredz konkrētu informācijas apjomu, ko var saņemt datu subjekts, līdz ar to anotācijā būtu jāsniedz skaidrojums par riskiem, ko var radīt šādas informācijas sniegšana datu subjektam.  Šobrīd no anotācijā sniegtā skaidrojuma nav saprotams, kādus tieši riskus varētu radīt informācijas sniegšana datu subjektam par viņa personas datu apstrādes nolūku, glabāšanas nosacījumiem un citu informāciju, kas izriet no Datu regulas 15. panta, kā rezultātā būtu ierobežojamas datu subjekta tiesības. Turklāt jāņem vērā, ka projekta 6.1 panta otrajā daļā ietvertais datu subjekta ierobežojums ir jāvērtē kopsakarā ne tikai, piemēram, ar Fizisko personu datu apstrādes likuma 27. panta pirmo daļu, bet arī ar Datu regulas 23. panta 2. punktu, kura pēc būtības ir imperatīva tiesību norma, līdz ar to secināms, ka projektā vienlaikus ar tiesību ierobežojuma noteikšanu nepieciešams ietvert Datu regulas 23. panta 2. punkta nosacījumu izpildi, kā arī sniegt anotācijā izvērstu skaidrojumu par šāda nosacījuma izpildi. 
Papildus minētajam informējam, ka šobrīd anotācijā ir norāde, ka tiesību ierobežojums nepieciešams, lai nodrošinātu sabiedrības intereses noziedzīgi iegūtu līdzekļu legalizācijas un terorisma finansēšanas novēršanas jomā, noguldījumu garantiju sistēmas darbības un kredītiestāžu un ieguldījumu brokeru sabiedrību noregulējuma jomā, kas pilnībā neatbilst jomu uzskaitījumam, kas minēts Fizisko personu datu apstrādes likuma 27. panta pirmajā daļā. Turklāt anotācijā nav sniegts skaidrojums par Noguldījumu garantiju likuma, Finanšu un kapitāla tirgus komisijas funkciju un uzdevumu izpildes atbilstībai kontekstā ar Fizisko personu datu apstrādes likuma 27. panta pirmajā daļā norādītajām jomām. Vienlaikus informējam, ka projekta 6.1 panta otrajā daļā norādītais personu datu ierobežošanas nolūks “nodrošinātu šajā likumā paredzēto uzdevumu izpildi un nodrošinātu noguldījumu garantiju fonda un noregulējuma iestādes darbību”, visticamāk, ir pārāk vispārīgi noformulēts, kā rezultātā netiks nodrošināta Datu regulas 5. panta 1. punkta b) apakšpunkta izpilde attiecībā uz “nolūka ierobežojuma” principa ievērošanu.  Ņemot vērā minēto, lūdzam attiecīgi precizēt projektu un anotāciju.   
	Iebildums ņemts vērā

	Izslēgts likumprojekta 4. pants (6.1 panta pirmās daļas grozījumi).

Attiecīgi svītrots anotācijas teksts, kas saistīts ar 6.1 panta pirmās daļas grozījumiem.


	3.
	Likumprojekta 6. pantā ietvertais Noguldījumu garantiju likuma 15. panta desmitā daļa:

“(10) Finanšu un kapitāla tirgus komisijas izdotā administratīvā akta pārsūdzēšana par šajā pantā minēto sankciju un administratīvo pasākumu piemērošanu, izņemot naudas soda, neaptur šā akta izpildi.”.
	Tieslietu ministrija

Projekta 6. pantā cita starpā tiek paredzēta sankcija "izteikt publisku paziņojumu, norādot par pārkāpumu atbildīgo noguldījumu piesaistītāju un pārkāpuma būtību". Atkārtoti vēršam uzmanību uz publiska paziņojuma atbilstību nevainīguma prezumpcijai (sal. Pfaeltzer J. J. W. Naming and Shaming in Financial Market Regulations: A Violation of the Presumption of Innocence? Utrecht Law Review, 2014, Vol. 10, Iss. 1, p. 134-148). Tā, piemēram, gadījumā, ja personai izsaka publisku paziņojumu, norādot par pārkāpumu atbildīgo noguldījumu piesaistītāju un pārkāpuma būtību, saskaņā ar projektā noteikto kārtību, apstrīdēšanas gadījumā netiek apturēta administratīvā akta izpilde. Tā kā ka informācijas publicēšana ir pielīdzināma krimināltiesiska (sodoša) rakstura administratīvai sankcijai, netiks ievērota nevainīguma prezumpcija. Lūdzam projektā novērst minētās nepilnības.
	Iebildums ņemts vērā


	Precizēts likumprojekta 5. pants, Noguldījumu garantiju likuma 15. panta vienpadsmito daļu izsakot šādā redakcijā: (mainās numerācija saistībā ar atzinuma 4.punktu)

(12) Ja Komisijas izdotais administratīvais akts par šajā pantā minēto sankciju un administratīvo pasākumu piemērošanu, izņemot naudas soda uzlikšanu un šā panta sestās daļas 1.punktā minēto publisko paziņojumu, tiek pārsūdzēts, tas neaptur šā akta izpildi.

	4.
	-
	Tieslietu ministrija

Tāpat atkārtoti vēršam uzmanību, ka nav skaidra projektā paredzēto "sankciju" un "pasākumu" piemērošana, piemēram, vai un kurus no pasākumiem var piemērot vienlaicīgi ar sankcijām. Lūdzam attiecīgi precizēt projektu un tā anotāciju.
	Iebildums ņemts vērā


	Likumprojekta 5. pants papildināts ar Noguldījumu garantiju likuma 15. panta desmito daļu šādā redakcijā:

“(11) Komisijai ir tiesības piemērot šā panta septītās daļas 1.punktā minēto administratīvo pasākumu vienlaicīgi ar šā panta sestajā daļa minētajām sankcijām.”.

	5. 
	Likumprojekta 6. pantā ietvertā Noguldījumu garantiju likuma 15. panta nosaukums:

“Atbildība par noguldījumu piesaistītājam uzlikto pienākumu neizpildi”.
	Tieslietu ministrija

Atkārtoti vēršam uzmanību, ka projekta vienā pantā nav ieteicams regulēt vispārīgos uzraudzības pasākumus un sodošā procesā piemērojamos pasākumus. Uzraudzība un kontrole ir valsts pārvaldes rīcības forma, kas attiecas uz t. s. materiālo administratīvo tiesību un administratīvā procesa jomu. Sodīšana kā tāda neietilpst uzraudzības un kontroles funkcijās. Tas ir patstāvīgs sodu tiesību jautājums ar atšķirīgiem materiālajiem un procesuālajiem priekšnoteikumiem.
Arī attiecībā uz sodīšanas regulējumu pašreizējais panta nosaukums nav veiksmīgs (piemēram, "uzliktie pienākumi" var tik saprasti arī kā pienākumi, kas noteikti ar administratīvu aktu; panta nosaukums neatklāt šo pienākumu saturu).
	Iebildums ņemts vērā 



	Likumprojekta 5. panta ietvertā Noguldījumu garantiju likuma 15. panta nosaukums mainīts: 
“Sankcijas un administratīvie pasākumi”. 


	6. 
	Likumprojekta 6. pantā ietvertā Noguldījumu garantiju likuma 15. pants:

“15.pants. Atbildība par noguldījumu piesaistītājam uzlikto pienākumu neizpildi
 (1) Ja noguldījumu piesaistītājs pārkāpj šā likuma, tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu prasības, Komisija veic visus nepieciešamos pasākumus, lai nodrošinātu, ka noguldījumu piesaistītājs novērš konstatētos pārkāpumus.
(2) Ja pasākumi, ko Komisija veic saskaņā ar šī panta pirmajā daļā noteikto, nenodrošina to, ka noguldījumu piesaistītājs novērš konstatētos pārkāpumus, Komisija ir tiesīga piemērot šajā pantā noteiktās sankcijas, tai skaitā izslēgt noguldījumu piesaistītāju no dalības noguldījumu garantiju fondā. Par noguldījumiem, kas noguldīti pirms noguldījumu piesaistītāja izslēgšanās no noguldījumu garantiju fonda, garantētā atlīdzība tiek aprēķināta un izmaksāta atbilstoši šajā likumā noteiktajam. 
(3) Noguldījumu piesaistītājam ir pienākums aprēķināt un samaksāt naudas sodu par summām, ko veido maksājumi, kas noteiktajā termiņā nav veikti noguldījumu garantiju fondā. Šis naudas sods maksājams Latvijas Bankai.
(4) Naudas sods par summām, kas noteiktajā termiņā nav iemaksātas noguldījumu garantiju fondā, ir 0,05 procenti no termiņā nesamaksātās summas par katru nokavēto dienu. Naudas sods aprēķināms par laiku, par kuru noguldījumu piesaistītājs nav veicis aprēķināto katra ceturkšņa maksājumu.
(5) Ja dalībvalstī reģistrētas kredītiestādes filiāle Latvijā vai ārvalstī reģistrētas kredītiestādes filiāle Latvijā nokavējusi šajā pantā noteikto maksājuma termiņu vairāk par 30 dienām, Komisija nekavējoties par to informē attiecīgā noguldījumu piesaistītāja uzraudzības institūciju.
(6) Par šā likuma, tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu pārkāpumiem, Komisija ir tiesīga piemērot šādas sankcijas:
1) izteikt publisku paziņojumu, norādot par pārkāpumu atbildīgo noguldījumu piesaistītāju un pārkāpuma būtību;
2) izteikt brīdinājumu;
3) uzlikt šajā pantā noteiktos naudas sodus.
(7) Par šā likuma, tieši piemērojamo Eiropas Savienības institūciju izdoto normatīvo aktu vai Finanšu un kapitāla tirgus komisijas izdoto normatīvo noteikumu vai pieņemto lēmumu pārkāpumiem Finanšu un kapitāla tirgus komisija ir tiesīga piemērot šādus administratīvus pasākumus:
1) pieprasīt, lai noguldījumu piesaistītājs vai par pārkāpumu atbildīgā persona nekavējoties izbeidz attiecīgo rīcību;
2) izslēgt noguldījumu piesaistītāju no dalības noguldījumu garantiju fondā.
(8) Finanšu un kapitāla tirgus komisija šā panta sestajā daļa noteiktās sankcijas piemēro par pārkāpumiem, kas izdarīti 5 gadus pirms pārkāpuma konstatēšanas.
(9) Naudas sods par šajā likumā noteikto pienākumu neizpildi attiecībā uz  noguldījumu piesaistītāja pienākumu sagatavot, apstrādāt un iesniegt Komisijai informāciju, kas nepieciešama garantēto atlīdzību izmaksu nodrošināšanai un ikdienas informācijas administrēšanai ir no 1000 līdz 10 000 euro.
(10) Finanšu un kapitāla tirgus komisijas izdotā administratīvā akta pārsūdzēšana par šajā pantā minēto sankciju un administratīvo pasākumu piemērošanu, izņemot naudas soda uzlikšanu, neaptur šā akta izpildi.”.


	Tieslietu ministrija

Projekta 6. pantā cita starpā paredzēts, ka sankcijas un citus administratīvos pasākumus ir tiesības piemērot "par šā likuma, tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu pārkāpumiem". Sistēmiski skatoties, secināms, ka projekta 6. panta grozījumi Noguldījumu garantiju likuma 15. panta sestajā daļā, nav tikai iespējamo sankciju uzskaitījums, bet ietver arī iespējamo pārkāpumu uzskaitījumu. Tā kā šajā pantā daļā ir paredzētas krimināltiesiska (sodoša) rakstura sankcijas, tad pārkāpumi definējami, ievērojot sodu tiesībās valdošos principus un kritērijus.
Atbildību noteicošas normas nevar atzīt par neskaidrām tāpēc vien, ka to saturs noskaidrojams, pamatojoties uz citām tiesību normām vai normatīvajiem aktiem (sal. Satversmes tiesas 19.02.2021. sprieduma lietā Nr. 2020-23-01 15. punkts). Izmantojot blanketo normu, likumdevējs formulē vispārinātu pazīmi, kas kopā ar citās normās noteikto šīs pazīmes detalizāciju veido pārkāpumu. Tomēr jāievēro, ka arī blanketā norma definē visas pārkāpuma pazīmes, vienīgi daļu no šīm pazīmēm sīkāk konkretizē citas normas (sal. Leja M. Krimināltiesību aktuālie jautājumi un to risinājumi Latvijā, Austrijā, Šveicē, Vācijā. Noziedzīga nodarījuma uzbūve; cēloņsakarība; vaina; krimināltiesību normu interpretācija un spēks laikā. I daļa. Rīga: Tiesu namu aģentūra, 2019, 95.-96. lpp.).
Ievērojot minēto, norāde uz likuma vai tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu pārkāpumiem visticamāk neatbilst pārkāpumu definēšanas prasībām. Tā neļauj personai pietiekami noteikti paredzēt, kāda veida rīcība ir sodāma. Projektā ietvertais pārkāpuma apraksts nesatur pārkāpuma pazīmes.
Ievērojot minēto, nepieciešams precizēt projektā paredzēto pārkāpumu pazīmes (sal. sk. administratīvās atbildības regulējumu nozaru likumos, Muitas likuma 29. pantu un Ģenētisko resursu izmantošanas likuma 7. pantu).
	Iebildums ņemts vērā


	Likumprojekta 5. panta Noguldījumu garantiju likuma 15. panta pirmā, sestā, septītā, astotā un devītā daļa izteikta šādā redakcijā:

“(1) Ja noguldījumu piesaistītājs pārkāpj šā likuma vai Komisijas izdoto normatīvo noteikumu prasības, Komisija veic visus nepieciešamos pasākumus, lai nodrošinātu, ka noguldījumu piesaistītājs novērš konstatētos pārkāpumus.
(6) Komisija ir tiesīga piemērot šādas sankcijas:
1) izteikt publisku paziņojumu, norādot par pārkāpumu atbildīgo noguldījumu piesaistītāju un pārkāpuma būtību;
2) izteikt brīdinājumu;
3) uzlikt šajā pantā noteiktos naudas sodus;
4) izslēgt noguldījumu piesaistītāju no dalības noguldījumu garantiju fondā. 
(7) Komisija ir tiesīga šā panta sestajā daļā noteiktās sankcijas piemērot par:
1) normatīvajos aktos noteikto prasību iesniegt garantēto atlīdzību izmaksas nodrošināšanai nepieciešamo informāciju nesniegšanu Komisijai; 
2) pārskata sagatavošanas noteikumu par segtajiem noguldījumiem un maksājumiem piemērojamo korekcijas koeficientu noguldījumu garantiju fondā neievērošanu;
3) prasības veikt maksājumus noguldījumu garantiju fondam noteiktajā apmērā neievērošanu;
4) termiņa neievērošanu maksājumu veikšanai noguldījumu garantiju fondā;
5) prasības veikt uzskaiti grāmatvedības reģistros par atbilstīgajiem noguldījumiem, to noguldītājiem un segto noguldījumu apmēru pārkāpumu;
6) termiņa neievērošanu informācijas sniegšanai Komisijai par uzskaiti grāmatvedības reģistros par atbilstīgajiem noguldījumiem, to noguldītājiem un segto noguldījumu apmēru.
(8) Par šā likuma noteikumu, kas nosaka garantēto atlīdzību izmaksas nodrošināšanai nepieciešamās informācijas apkopošanu un iesniegšanu Komisijai vai tās pieņemto lēmumu pārkāpumiem, Komisija ir tiesīga piemērot administratīvo pasākumu - pieprasīt, lai noguldījumu piesaistītājs vai par pārkāpumu atbildīgā persona nekavējoties izbeidz attiecīgo rīcību un atturas no tās atkārtošanas.
(9) Komisija šā panta sestajā daļā noteiktās sankcijas piemēro par pārkāpumiem, kas izdarīti ne agrāk kā divus gadus pirms pārkāpuma konstatēšanas un, kuru izdarīšanas rezultātā Komisijai ir bijusi ierobežota iespēja izpildīt Komisijas likumā un šajā likumā noteiktos pienākumus.”

Attiecīgi svītrots anotācijas teksts (“tieši piemērojamo Eiropas Savienības institūciju izdoto normatīvo aktu”), kas saistīts ar likumprojekta 5.panta ietvertā Noguldījumu garantiju likuma 15. panta pirmās, sestās un septītās daļas grozījumiem. 

	7.
	Likumprojekta 6. pantā ietvertā Noguldījumu garantiju likuma 15. panta devītā daļa:

(9) Naudas sods par šajā likumā noteikto pienākumu neizpildi attiecībā uz  noguldījumu piesaistītāja pienākumu sagatavot, apstrādāt un iesniegt Komisijai informāciju, kas nepieciešama garantēto atlīdzību izmaksu nodrošināšanai un ikdienas informācijas administrēšanai ir no 1000 līdz 10 000 euro.

	Tieslietu ministrija

Projekta 6. pants paredz izteikt grozāmā likuma 15. panta devīto daļu šādā redakcijā: "Naudas sods par šajā likumā noteikto pienākumu neizpildi attiecībā uz  noguldījumu piesaistītāja pienākumu sagatavot, apstrādāt un iesniegt Komisijai informāciju, kas nepieciešama garantēto atlīdzību izmaksu nodrošināšanai un ikdienas informācijas administrēšanai ir no 1000 līdz 10 000 euro."
Atkārtoti lūdzam projekta anotācijā izvērtēt regulējuma atbilstību administratīvā akta (procesa) prioritātes principam un aizliegumam paredzēt sodu par administratīvā akta labprātīgu nepildīšanu. Uzsveram, ka gadījumos, kad personai ir jāizpilda noteiktas normatīvo aktu prasības, prioritāte ir administratīvā akta izdošanai, nosakot pienākumu atbilstošā termiņā novērst neatbilstības un izpildīt prasības, nevis personas administratīva sodīšana. 
	Iebildums ņemts vērā


	Anotācija papildināta ar tekstu:

Izvērtējot Likuma 15.panta devītajā daļā ietvertā regulējuma atbilstību administratīvā akta (procesa) prioritātes principam un aizliegumam paredzēt sodu par administratīvā akta labprātīgu izpildi, secināms, ka konkrētajā gadījumā administratīvā akta prioritātes principa piemērošana nesasniegtu likuma 15.panta devītās daļas mērķi – pēc iespējas novērst gadījumus, kad noguldījumu piesaistītājs Finanšu un kapitāla tirgus komisijai nesniedz vai novēloti sniedz informāciju, kas nepieciešama, lai Finanšu un kapitāla tirgus komisija varētu nodrošināt garantēto atlīdzību izmaksu procesu. Ņemot vērā Finanšu un kapitāla tirgus komisijas funkcijas - likumā noteiktajā termiņā (septiņu darba dienu laikā) nodrošināt garantēto atlīdzību izmaksu procesa uzsākšanu un īstenošanu, administratīvā akta (procesa) prioritātes piemērošana konkrētajā situācijā liegs Finanšu un kapitāla tirgus komisijai izpildīt tai likumā noteiktos pienākumus un negatīvi ietekmēs sabiedrību (garantēto atlīdzību saņēmējus) un radīs finanšu sektora reputāciju risku.   

	8.
	Likumprojekta 6. pantā ietvertā Noguldījumu garantiju likuma 15. panta pirmā daļa:

“(1) Ja noguldījumu piesaistītājs pārkāpj šā likuma, tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu prasības, Komisija veic visus nepieciešamos pasākumus, lai nodrošinātu, ka noguldījumu piesaistītājs novērš konstatētos pārkāpumus.”.
	Tieslietu ministrija

Projekta 6. pantā ietvertā grozāmā likuma 15. panta pirmajā daļā noteikts: "Ja noguldījumu piesaistītājs pārkāpj šā likuma, tieši piemērojamo Eiropas Savienības institūciju izdoto normatīvo aktu vai Komisijas izdoto normatīvo noteikumu prasības, Komisija veic visus nepieciešamos pasākumus, lai nodrošinātu, ka noguldījumu piesaistītājs novērš konstatētos pārkāpumus." Projektā nav norādīts, kādi ir pieļaujamie "pasākumi", un projekta anotācijā ietvertais papildinātais skaidrojums ir vispārīgs, kāds ir to raksturs. Tas rada šaubas par iespējami patvaļīgu rīcību vai situāciju, ka sodoša rakstura sankcijas faktiski tiek piemērotas, lai arī tās nav noteiktas ar likumu. Lūdzam konkretizēt projektu, norādot pieļaujamos pasākumus. Nav skaidrs, kā šādi pasākumi atšķirsies no minētajā pantā paredzētā pasākuma – pieprasīt, lai noguldījumu piesaistītājs vai par pārkāpumu atbildīgā persona nekavējoties izbeidz attiecīgo rīcību.
Papildus atkārtoti norādām, ka Tieslietu ministrija kopumā neatbalsta sodoša rakstura sankciju piemērošanu administratīvajā procesā. Administratīvā procesa regulējums nav veidots, balstoties uz sodu un sodoša rakstura administratīvo sankciju piemērošanas procesam raksturīgajiem principiem. Tā pamatā ir pavisam atšķirīga veida tiesiskās attiecības valsts pārvaldē. Līdz ar to sankciju piemērošanas process nav pienācīgi noregulēts. Šobrīd ir pieņemts daudz atbilstošāks regulējums – Administratīvās atbildības likums. Gan no personas tiesību nodrošināšanas viedokļa, gan sistēmiski labāks risinājums ir iekļaut ar projektu saistīto sodoša rakstura administratīvo sankciju piemērošanu administratīvā pārkāpuma procesa regulējumā.
Ministru kabineta 2021. gada 11. marta sēdes protokola Nr. 25 36. § 5. punktā noteikts uzdevums Finanšu ministrijai sadarbībā ar Tieslietu ministriju līdz 2023. gada 1. janvārim sagatavot priekšlikumus par sodoša rakstura administratīvajām sankcijām un procesuālajām garantijām privātpersonām finanšu tirgu regulējošajos normatīvajos aktos, lai nošķirtu administratīvās atbildības un administratīvā procesa piemērošanu šajā jomā. Minētais uzdevums attiecināms arī uz šo projektu.
	Iebildums ņemts vērā 




	Anotācija papildināta ar tekstu:
Ar nepieciešamiem pasākumiem, kas tiek piemēroti gadījumā, ja tiek konstatēts, ka noguldījumu piesaistītājs ir pārkāpis tam saistošās normatīvo aktu prasības, tiek saprasti arī Finanšu un kapitāla tirgus īstenotie skaidrojošie pasākumi, pārbaude un jebkuras citas darbības, kuru mērķis ir pēc iespējas panākt to, ka noguldījumu piesaistītājs izpilda visas tam ar normatīvajiem aktiem noteiktās prasības. Vienlaikus, šajā pantā minētie pasākumi no Finanšu un kapitāla tirgus puses nevar tikt izmantoti patvaļīgi un jebkura pasākuma būtībai, tai skaitā pieņemtajiem lēmumiem, jābūt atbilstošai Finanšu un kapitāla tirgus funkcijām un likuma 15.pantā uzskaitītajiem administratīvajiem pasākumiem un sankcijām.

	9.
	-
	Tieslietu ministrija

Lūdzam atkārtoti izvērtēt izziņas II daļas 10.punktā ietverto Tieslietu ministrijas izteikto iebildumu, jo no projekta anotācijā veiktajiem precizējumiem joprojām nav skaidrs, vai  Noguldījumu garantiju direktīvas 5. panta 1. punkta otrajā daļā noteiktais, ka “dalībvalstis var (..) noteikt, ka (..) kredītiestādes filiālēm(..) ir jāpievienojas NGS” kopsakarībā ar Eiropas Parlamenta un Padomes 2013. gada 26. jūnija Direktīvas 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK 47. panta 1. punktā ietverto nediskriminācijas nosacījumu ir pārņemts pilnībā.  Nepieciešamības gadījumā lūdzam precizēt projektu vai norādīt attiecīgo informāciju projekta anotāciju, jo no abiem dokumentiem šobrīd nav skaidrs, pēc kādiem kritērijiem lēmums tiks pieņemts (vai nepieņemts) minētais lēmums un kā tiks nodrošināta lēmumu prakses vienveidība.
	Iebildums ņemts vērā

	Anotācija papildināta ar tekstu:

Likumprojekta 19. pantā veikto grozījumu nepieciešamība izriet no Eiropas Komisijas ieteikumiem precizēt likuma normas atbilstoši direktīvas 2014/49/ES 15.pantā ietvertajām prasībām. Proti, līdz šim likumā netika ietverti ārvalstu noguldījumu piesaistītāju noguldījumu aizsardzības nosacījumi. Savukārt, papildinot likumu ar jaunu pantu, likumā tiek pārņemta direktīvas 2014/49/ES norma, kas ietver priekšnosacījumus, kas jāievēro, lai nodrošinātu ārvalstu noguldījumu piesaistītāju klientu aizsardzību, tai skaitā, Komisijas pienākumu, atbilstoši tās iekšējām vadlīnijām un normatīvajiem noteikumiem, pārliecināties par to, ka ārvalstīs reģistrēto kredītiestāžu filiāļu darbība atbilst likumā noteiktajām prasībām par noguldījumu garantiju nodrošināšanu. 

